
ΔΕΛΤΙΟ ΤΥΠΟY
Αποβίβαση τραυματία από Ι/Φ σκάφος στην Κέρκυρα-Μηχανική βλάβη Ι/Φ σκάφους στη Λευκάδα-Ακυβερνησία Ι/Φ σκάφους στο Αγκίστρι-Προσάραξη Ι/Φ σκάφους στις Σπέτσες

Τις βραδινές ώρες χθες, ενημερώθηκε η Λιμενική Αρχή της Κέρκυρας ότι έχρηζε άμεσης νοσοκομειακής περίθαλψης ένας 32χρονος αλλοδαπός (υπήκοος Αυστρίας) επιβάτης ιστιοφόρου (Ι/Φ) σκάφους σημαίας Αυστρίας, το οποίο βρισκόταν στη θαλάσσια περιοχή 6 ν.μ. δυτικά ακρωτηρίου «ΑΣΠΡΟΚΑΒΟΣ». Συγκεκριμένα, ο 32χρονος τραυματίστηκε στο κεφάλι και τα πλευρά μετά από πτώση του εντός του Ι/Φ σκάφους. Στο σημείο μετέβη ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο παρέλαβε τον 32χρονο και τον μετέφερε με ασφάλεια στο λιμάνι της Λευκίμμης. Ακολούθως, ο τραυματίας διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Κέρκυρας για παροχή ιατρικής περίθαλψης.

*****


Τις βραδινές ώρες χθες, ενημερώθηκε η Λιμενική Αρχή της Λευκάδας για μηχανική βλάβη ιστιοφόρου (Ι/Φ) σκάφους σημαίας Γαλλίας, στη θαλάσσια περιοχή 0,4 ν.μ. βορειοδυτικά ακρωτηρίου «ΑΓΙΟΣ ΝΙΚΗΤΑΣ» Λευκάδας. Στο σημείο μετέβησαν Περιπολικό σκάφος Λ.Σ.-ΕΛ.ΑΚΤ. (ΠΛΣ), Περιπολικό όχημα Λ.Σ.-ΕΛ.ΑΚΤ. από ξηράς και το αλιευτικό (Α/Κ) «ΑΓΙΟΣ ΝΙΚΟΛΑΣ» Σ. Λ. 44, τα οποία εντόπισαν το Ι/Φ με τους 6 αλλοδαπούς (υπηκόους Γαλλίας) επιβαίνοντές του, καλά στην υγεία τους. Στη συνέχεια, το Ι/Φ κατέπλευσε με ασφάλεια στο λιμάνι της Λευκάδας, με τη συνδρομή του Α/Κ και συνοδεία του ΠΛΣ. Από το Λιμεναρχείο Λευκάδας απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα, ενώ από το περιστατικό δεν παρατηρήθηκε θαλάσσια ρύπανση.
*****

Τις βραδινές ώρες χθες, ενημερώθηκαν οι Λιμενικές Αρχές της Αίγινας και του Αγκιστρίου για περιστατικό ακυβερνησίας, λόγω βλάβης πηδαλίου, ιστιοφόρου (Ι/Φ) σκάφους σημαίας Μάλτας, στη θαλάσσια περιοχή δυτικά παραλίας «ΣΚΑΛΑ» Αγκιστρίου. Στο σημείο μετέβη το θαλάσσιο ταξί «JAMAICA II» Ν.Α. 171, με επιβαίνοντα στέλεχος της Λιμενικής Αρχής Αγκιστρίου, το οποίο εντόπισε το Ι/Φ με τους 4 αλλοδαπούς (3 υπηκόους Αργεντινής και 1 υπήκοο Αυστραλίας) επιβαίνοντές του, καλά στην υγεία τους. Στη συνέχεια, το Ι/Φ κατέπλευσε με ασφάλεια στο λιμάνι της Σκάλας, με τη συνδρομή του θαλάσσιου ταξί. Από το Λιμεναρχείο Αίγινας απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα, ενώ από το περιστατικό δεν παρατηρήθηκε θαλάσσια ρύπανση.
*****


Τις βραδινές ώρες χθες, ενημερώθηκε η Λιμενική Αρχή των Σπετσών ότι ένα τουριστικό-επαγγελματικό (Τ/Ρ-Ε/Π) σκάφος προσάραξε στη θαλάσσια περιοχή του όρμου «ΖΩΓΕΡΙΑ» Σπετσών. Στο σημείο μετέβησαν Περιπολικό σκάφος Λ.Σ.-ΕΛ.ΑΚΤ. (ΠΛΣ), Περιπολικό όχημα Λ.Σ.-ΕΛ.ΑΚΤ. από ξηράς και το επιβατηγό-τουριστικό (Ε/Γ-Τ/Ρ) «ΡΑΦΑΗΛ» Ν. Σπ. 1451, τα οποία εντόπισαν το σκάφος προσαραγμένο, ενώ οι 4 αλλοδαποί (υπήκοοι Αυστρίας) επιβαίνοντές του, είχαν εξέλθει με ιδία μέσα στη στεριά, καλά στην υγεία τους. Το Τ/Ρ-Ε/Π αποκολλήθηκε με ασφάλεια με τη συνδρομή του «ΡΑΦΑΗΛ», ενώ από το περιστατικό δεν παρατηρήθηκε θαλάσσια ρύπανση. Από το Λιμεναρχείο Σπετσών που διενεργεί την προανάκριση, απαγορεύτηκε ο απόπλους του Τ/Ρ-Ε/Π, μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα.

